11. ΒΑΣΙΛΙΚΟΝ ΔΙΑΤΑΓΜΑ της 29 Μαΐου /20 Ιουν. 1958 (ΦΕΚ Α’  92) Περί οργανώσεως και λειτουργίας της Εθνικής Αστρονομικής Επιτροπής. Έχοντες υπ’ όψει: 1)το άρθρ. 4 του Ν.Δ. 3725/1957 «περί ιδρύσεως Εθνικής Αστρονομικής Επιτροπής» και 2)την υπ’ αριθ. 212/58 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού μετά γνώμην της Εθνικής Αστρονομικής Επιτροπής διατυπωθείσαν εν τη Συνεδρία αυτής της 19ης Μαρτ. 1958, αποφασίζομεν και διατάσσομεν: Έργον της Επιτροπής Άρθρ.1.-Εκτός των υπό του άρθρ. 1 παρ. 1 του Ν.Δ. 3725/1957 καθοριζομένων, η Εθνική Αστρονομική Επιτροπή: α)Συμμετέχει δια των μελών αυτής ή ετέρων ειδικών επιστημόνων, υποδεικνυομένων υπ’ αυτής, εις τα Διεθνή Αστρονομικά Επιστημονικά Συνέδρια, ψηφίζουσα δια του Προέδρου αυτής ή δι’ ετέρου μέλους της αντιπροσωπείας προς τούτο εξουσιοδοτημένου υπό της Επιτροπής επί συναφών ζητημάτων. β)Υποβάλλει εις τον Υπουργόν της Παιδείας τας γνώμας αυτής επί συναφών αστρονομικών ζητημάτων. Μεριμνά δια την πρόσκλησιν ξένων επιστημονικών προσωπικοτήτων σχετιζομένων με την αστρονομίαν δια την προαγωγήν του έργου της. Άρθρ.2.-1)Πρόεδρος της Επιτροπής είναι ο εκ των μελών αυτής Ακαδημαϊκός της Α’ τάξεως των Θετικών Επιστημών (δια την Αστρονομίαν). 2)Αντιπρόεδρος της Επιτροπής είναι ο εκ των μελών αρχαιότερος των τακτικών Καθηγητών των Ανωτάτων Εκπαιδευτικών Ιδρυμάτων. 3.Χρέη Γραμματέως εκτελεί το κατώτερον κατά θέσιν μέλος της Επιτροπής. Άρθρ.3.-Η Εθνική Αστρονομική Επιτροπή εκπροσωπείται υπό του Προέδρου αυτής έναντι πασών των αρχών του Κράτους και των Οργανισμών ή ατόμων ημεδαπής ή αλλοδαπής, μεθ’ ων δύναται να αλληλογραφή απ’ ευθείας, πλην των ζητημάτων των αναφερομένων εις τας σχέσεις αυτής μετά της Διεθνούς Αστρονομικής Ενώσεως και των λοιπών Διεθνών Επιστημονικών Οργανώσεων, ότε αλληλογραφεί μέσω της Ακαδημίας Αθηνών. Άρθρ.4.-1)Τον Πρόεδρον απόντα ή κωλυόμενον αναπληροί ο Αντιπρόεδρος. 2)Η Εθνική Αστρονομική Επιτροπή έχει ιδίαν σφραγίδα φέρουσαν την επιγραφήν «Εθνική Αστρονομική Επιτροπή Ελλάδος» και εις το κέντρον την λέξιν Αθήναι. (Αντί για τη σελ. 785 (α) Σελ. 785(β) Τεύχος Ε91-Σελ. 25 677 Εθνικό Αστεροσκοπείο 31.Ι.η.10-11 Άρθρ.5.-1)Ο Πρόεδρος της Ε.Α.Ε. καλεί εις συνεδρίας τα μέλη αυτής και κηρύσσει την έναρξιν και την λήξιν των συνεδριών αυτών. Διευθύνει τας συζητήσεις συμφώνως προς την ημερησίαν διάταξιν και υποβάλλει τα ζητήματα εις ψηφοφορίαν. Υπογράφει τας προς πληρωμήν επιταγάς, τα γραμμάτια εισπράξεων και πάντα τα εξερχόμενα έγγραφα. Εκτελεί τας αποφάσεις της Επιτροπής, φροντίζει περί της ακριβούς εφαρμογής των κειμένων διατάξεων και υποβάλλει εντός του μηνός Ιανουαρίου εκάστου έτους έκθεσιν εις την Επιτροπήν περί των πεπραγμένων κατά το λήξαν έτος. Αντίγραφον της εκθέσεως ταύτης μετά του σχετικού αποσπάσματος της Συνεδρίας της Επιτροπής καθ’ ην συνεζητήθη, κοινοποιείται προς το Υπουργείον της Εθνικής Παιδείας και την Ακαδημίαν Αθηνών. 2)Ο Γραμματεύς της Ε.Α.Ε. διενεργεί την αλληλογραφίαν, συντάσσει την ημερησίαν διάταξιν εκάστης Συνεδρίας, συνεννοούμενος μετά του Προέδρου αναγιγνώσκει εις τας Συνεδρίας παν εισερχόμενον έγγραφον, και κρατεί τα πρακτικά τα οποία επικυρούμενα κατά την επομένην συνεδρίαν υπογράφονται υπό του Προέδρου και των λοιπών μελών της Επιτροπής. Άρθρ.6.-1)Η Ε.Α.Ε. συνεδριάζει οσάκις συγκαλείται υπό του Προέδρου, πλην των μηνών Ιουλίου και Αυγούστου, ή τη αιτήσει δύο εκ των μελών αυτής. Αι προσκλήσεις, έγγραφοι, κοινοποιούνται 4 τουλάχιστον ημέρας προ της συνεδρίας, εν αυταίς δε αναγράφονται και τα θέματα της ημερησίας διατάξεως. 2)Η Επιτροπή είναι εν απαρτία εάν οι παρόντες είναι πλείονες των απόντων. 3)Αι κατά τας συνεδρίας αποφάσεις της Επιτροπής λαμβάνονται κατά πλειοψηφίαν των εν τη Συνεδρία παρόντων μελών, εν ισοψηφία δε κατισχύει η ψήφος του Προέδρου. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος.